Ašurade

Ašurade (perz. آشوراده, ili Ašur-Ada) je otok smješten u jugoistočnom dijelu Kaspijskog mora odnosno iranskoj pokrajini Golestan. Otok se proteže oko 5 km u smjeru istok-zapad i geomorfološki je produžetak poluotoka Mijankale s kojim zatvara Gorganski zaljev. Oko 3 km prema istoku nalazi se lučki grad Bandar-e Turkaman. Ašurade ima površinu od 12 km² i maksimalna nadmorska visina mu je 26 m. Flora otoka sastoji se od malina, višanja i nara, a fauna uključuje šakale, lisice, zečeve, jarebice i više vrsta riba. Od 1838. do 1854. godine na otoku se nalazila ruska pomorska baza. Ašurade je bila naseljena sa 1000 stanovnika do 1993. godine kada je opustošena velikom poplavom, a danas je odredište za turiste i ribare koji se bave proizvodnjom skupocjenog kavijara. Veze Mijankale Popis iranskih otoka Literatura (en) Planhol, Xavier (de) (15. prosinca 1989.). „ii. With Russia”. Boundaries. Encyclopædia Iranica. New York: Columbia University. Vanjske veze (en) Iran Daily (20. lipnja 2012.): Ashuradeh Island to Become Tourism Hub